ਦੂਤੀ ਚੰਦ ਦੀ ਪ੍ਰੇਰਨਾਦਾਇਕ ਕਹਾਣੀ: 'ਜਦੋਂ ਮੈਂ ਦੌੜਦੀ ਹਾਂ ਤਾਂ ਮੇਰੇ ਨਾਲ ਭਾਰਤ ਦੌੜਦਾ ਹੈ'\nਟ੍ਰੈਕ 'ਤੇ ਤੇਜ਼ ਸ਼ੁਰਲੀ ਦੀ ਤਰ੍ਹਾਂ ਦੌੜ ਰਹੀ ਇਸ ਫਰਾਟਾ ਦੌੜਾਕ ਦਾ ਨਾਂਅ ਦੂਤੀ ਚੰਦ ਹੈ। ਚਾਰ ਫੁੱਟ 11 ਇੰਚ ਦੀ ਇਸ ਦੌੜਾਕ ਨੂੰ ਪਹਿਲੀ ਨਜ਼ਰ 'ਚ ਵੇਖ ਕੇ ਨਹੀਂ ਲੱਗਦਾ ਕਿ ਉਹ ਏਸ਼ੀਆ ਦੀ ਸਭ ਤੋਂ ਤੇਜ਼ ਮਹਿਲਾ ਦੌੜਾਕ ਹੈ।

ਦੂਤੀ ਮੁਸਕਰਾਉਂਦੀ ਹੋਈ ਦੱਸਦੀ ਹੈ ਕਿ ਉਸ ਦੀ ਤੇਜ਼ ਦੌੜਨ ਦੀ ਖਾਸੀਅਤ ਦੇ ਕਾਰਨ ਹੀ ਉਸ ਦੇ ਸਾਥੀ ਖਿਡਾਰੀ ਉਸ ਨੂੰ 'ਸਪ੍ਰਿੰਟ ਕਵੀਨ' ਦੇ ਨਾਂਅ ਨਾਲ ਬੁਲਾਉਂਦੇ ਹਨ।

ਇਹ ਵੀ ਪੜ੍ਹੋ:

ਉਹ ਅੱਗੇ ਦੱਸਦੀ ਹੈ ਕਿ "ਸਾਲ 2012 'ਚ ਮੈਂ ਇਕ ਛੋਟੀ ਕਾਰ ਜਿੱਤੀ ਸੀ, ਜਿਸ ਤੋਂ ਬਾਅਦ ਮੇਰੇ ਦੋਸਤਾਂ ਨੇ ਮੈਨੂੰ ਨੈਨੋ ਕਹਿਣਾ ਸ਼ੁਰੂ ਕਰ ਦਿੱਤਾ ਸੀ। ਪਰ ਹੁਣ ਜਦੋਂ ਮੈਂ ਉਮਰ 'ਚ ਵੱਡੀ ਹੋ ਗਈ ਹਾਂ ਤਾਂ ਸਾਰੇ ਮੈਨੂੰ ਦੀਦੀ ਕਹਿਣ ਲੱਗ ਪਏ ਹਨ।

ਐਥਲੀਟ ਬਣਨ ਬਾਰੇ ਕਿੰਝ ਸੋਚਿਆ?

ਦੂਤੀ ਉੜੀਸਾ ਦੇ ਜਾਜਪੁਰ ਜ਼ਿਲ੍ਹੇ ਦੀ ਰਹਿਣ ਵਾਲੀ ਹੈ। ਉਸ ਦੇ ਪਰਿਵਾਰ 'ਚ ਛੇ ਭੈਣਾਂ ਅਤੇ ਇੱਕ ਭਰਾ ਸਮੇਤ ਕੁੱਲ ਨੌਂ ਲੋਕ ਹਨ।

ਟ੍ਰੈਕ 'ਤੇ ਤੇਜ਼ ਸ਼ੁਰਲੀ ਵਾਂਗ ਦੌੜਦੀ ਫਰਾਟਾ ਦੌੜਾਕ ਦੁਤੀ ਚੰਦ ਹੈ

ਦੁਤੀ ਦੇ ਪਿਤਾ ਪੇਸ਼ੇ ਵਜੋਂ ਕੱਪੜਾ ਬੁਣਾਈ ਦਾ ਕੰਮ ਕਰਦੇ ਸਨ। ਇਸ ਤੋਂ ਅੰਦਾਜ਼ਾ ਲਗਾਇਆ ਜਾ ਸਕਦਾ ਹੈ ਕਿ ਪਰਿਵਾਰ 'ਚ ਖੇਡਾਂ ਨਾਲ ਦੂਰ ਦੁਰਾਡੇ ਤੱਕ ਕੋਈ ਸਬੰਧ ਨਾ ਹੋਣ ਦੇ ਬਾਵਜੂਦ ਦੁਤੀ ਨੂੰ ਇਕ ਐਥਲੀਟ ਵੱਜੋਂ ਆਪਣੀ ਪਛਾਣ ਕਾਇਮ ਕਰਨ 'ਚ ਕਈ ਦਿੱਕਤਾਂ ਦਾ ਸਾਹਮਣਾ ਕਰਨਾ ਪਿਆ ਹੋਵੇਗਾ।

ਵੱਡੀ ਭੈਣ ਸਰਸਵਤੀ ਚੰਦ ਵੀ ਰਾਜ ਪੱਧਰੀ ਫਰਾਟਾ ਦੌੜਾਕ (ਸਪ੍ਰਿੰਟਰ) ਰਹਿ ਚੁੱਕੀ ਹੈ। ਆਪਣੀ ਭੈਣ ਨੂੰ ਦੌੜਦਿਆਂ ਵੇਖ ਕੇ ਹੀ ਦੁਤੀ ਨੇ ਦੌੜਾਕ ਬਣਨ ਦਾ ਫ਼ੈਸਲਾ ਕੀਤਾ ਸੀ।

ਦੂਤੀ ਚੰਦ: BBC Indian Sportswoman of the Year ਲਈ ਨਾਮਜ਼ਦ

ਦੁਤੀ ਦੱਸਦੀ ਹੈ, "ਮੇਰੀ ਭੈਣ ਨੇ ਮੈਨੂੰ ਦੌੜਨ ਲਈ ਪ੍ਰੇਰਿਆ। ਘਰ ਦੀ ਆਰਥਿਕ ਹਾਲਤ ਵਧੇਰੇ ਚੰਗੀ ਨਹੀਂ ਸੀ। ਇੱਥੋਂ ਤੱਕ ਕਿ ਪੜ੍ਹਾਈ ਲਈ ਵੀ ਪੈਸੇ ਨਹੀਂ ਸਨ।''

''ਮੇਰੀ ਭੈਣ ਨੇ ਮੈਨੂੰ ਕਿਹਾ ਕਿ ਜੇ ਮੈਂ ਖੇਡਾਂ 'ਚ ਹਿੱਸਾ ਲਵਾਂਗੀ ਤਾਂ ਸਕੂਲ ਦੀ ਚੈਂਪੀਅਨ ਬਣ ਜਾਵਾਂਗੀ ਅਤੇ ਸਕੂਲ ਵੱਲੋਂ ਹੀ ਪੜ੍ਹਾਈ ਦਾ ਸਾਰਾ ਖ਼ਰਚਾ ਚੁੱਕਿਆ ਜਾਵੇਗਾ। ਬਾਅਦ 'ਚ ਵਧੀਆ ਪ੍ਰਦਰਸ਼ਨ ਕਰਨ ਸਦਕਾ ਖੇਡਾਂ ਦੇ ਕੋਟੇ 'ਚ ਨੌਕਰੀ ਵੀ ਮਿਲ ਜਾਵੇਗੀ।''

''ਇੰਨਾਂ ਸਾਰੀਆਂ ਗੱਲਾਂ ਨੂੰ ਧਿਆਨ 'ਚ ਰੱਖਦਿਆਂ, ਮੈਂ ਦੌੜਨਾ ਸ਼ੁਰੂ ਕਰ ਦਿੱਤਾ।"

ਚੁਣੌਤੀਆਂ ਪਹਾੜ ਬਣ ਖੜ੍ਹੀਆਂ ਸਨ..

ਦੁਤੀ ਨੇ ਜਿਸ ਘੜੀ ਬਤੌਰ ਦੌੜਾਕ ਖੇਡਾਂ 'ਚ ਹਿੱਸਾ ਲੈਣ ਬਾਰੇ ਸੋਚਿਆ ਸੀ, ਉਸ ਵੇਲੇ ਹੀ ਉਸ ਦੇ ਰਾਹ 'ਚ ਕਈ ਚੁਣੌਤੀਆਂ ਮੂੰਹ ਅੱਡੀ ਖੜ੍ਹੀਆਂ ਸਨ। 

'ਸ਼ੁਰੂਆਤ 'ਚ ਮੈਂ ਇੱਕਲੀ ਹੀ ਦੌੜ ਲਗਾਉਂਦੀ ਸੀ, ਜੁੱਤੇ ਨਹੀਂ ਸਨ'

ਘਰ 'ਚ ਪਹਿਲਾਂ ਹੀ ਪੈਸਿਆਂ ਦੀ ਮਾਰਾ ਮਾਰੀ ਸੀ। ਦੌੜਨ ਲਈ ਜੁੱਤੇ ਨਹੀਂ ਸਨ ਅਤੇ ਨਾ ਕੋਈ ਕੋਚ ਸੀ ਜੋ ਦੌੜ ਦੀਆਂ ਬਾਰੀਕਿਆਂ ਦੱਸ ਸਕੇ। 

ਦੁਤੀ ਨੂੰ ਹਰ ਹਫ਼ਤੇ 2-3 ਦਿਨਾਂ ਲਈ ਆਪਣੇ ਪਿੰਡ ਤੋਂ ਭੁਵਨੇਸ਼ਵਰ ਆਉਣਾ ਪੈਂਦਾ ਸੀ ਅਤੇ ਇਸ ਲਈ ਹਰ ਹੀਲਾ ਲਗਭਗ ਬਹੁਤ ਮੁਸ਼ਕਲ ਸੀ।

ਕਈ ਰਾਤਾਂ ਰੇਲਵੇ ਪਲੇਟਫਾਰਮ 'ਤੇ ਬਿਤਾਈਆਂ

ਦੁਤੀ ਦੱਸਦੀ...\n\ntl;dr:
ਜਦੋਂ ਵੀ ਕਿਸੇ ਫਰਾਟਾ ਦੌੜਾਕ ਦਾ ਜ਼ਿਕਰ ਆਉਂਦਾ ਹੈ ਤਾਂ ਇਕ ਵਧੀਆ ਕੱਦ-ਕਾਠ ਵਾਲੀ ਦੌੜਾਕ ਦੀ ਤਸਵੀਰ ਅੱਖਾਂ ਅੱਗੇ ਆਪ ਮੁਹਾਰੇ ਉਭਰ ਆਉਂਦੀ ਹੈ।